wickkiey/tamil-wikipedia-chunked huggingface dataset:
# நீர் மின் ஆற்றல்

## மின் உற்பத்தி வழிமுறை

மின்னாக்கி.]]  
நீர்மின்சார ஆற்றல், அணையில் தேக்கப்பட்டுள்ள நீரின் அமைவிடத்தால் உருவாகும் நிலை ஆற்றலை நீர் விசைச்சுழலி மூலம் இயக்க ஆற்றலாக மாற்றி, அதை மின்னாக்கி மூலம் மின் ஆற்றலாக மாற்றுவதன் மூலம் பெறப்படுகிறது. உருவாக்கப்படும் ஆற்றலின் அளவு நீரின் கனஅளவையும், அது தேங்கி இருக்கும் அணைக்கும், கீழ் நோக்கி பாயும் பகுதிக்கும் இடையே உள்ள உயர வேறுபாட்டைக் கொண்டு அமையும். தேக்க நீரில் உள்ள நிலை ஆற்றல் அது பாயும் உயர வேறுபாட்டுக்கு நேர்மறையாக அமையும். அணை நீரில் உள்ள நிலை ஆற்றலை முழுமையாக பயன்படுத்த, நீர் விசை நீர்குழாய் (penstock) என்னும் சிறப்பு குழாய் மூலம் கொண்டு வரப்பட்டு நீரழுத்த விசைச்சுழலியை சுற்ற வைக்கப் படுகிறது.  
மின்சார தேவை குறைந்த அளவில் இருக்கும் வேளைகளில், இருக்கும் உபரி மின்சாரத்தை கொண்டு நீரை மேல் எக்கி நீர்த்தேக்கத்தில் நிரப்பி, பின் மின்சார தேவை அதிகம் இருக்கும் வேளையில் அதே நீரைக் கொண்டு நீர்மின்சாரம் தயாரிக்கும் முறைக்கு எக்கப்பட்ட சேமிப்பு நீர்மின்சாரம் (Pumped storage hydroelectricity) என்று பெயர். இம்முறையில் ஆற்றல் வீணாவதைத் தவிர்க்க இயலாது. இம்முறையில் பயனில்லாது போகும் உபரி மின்சார ஆற்றல் நீரை எக்கி நீர்த்தேக்கத்தில் நிரப்புவதன் மூலம் நிலை ஆற்றலாக மாற்றி சேமிக்கப் படுகிறது. இம்முறை மட்டுமே வணிக அடிப்படையில் மின் தேவை மாற்றங்களுக்கு ஏதுவாக மின் ஆற்றலை உற்பத்தி செய்ய பயன்படுகிறது. நீரை இவ்வாறு தேக்கி ஆற்றலை சேமிக்க இயலாத புவியமைப்பு கொண்ட இடங்களில் அமைந்துள்ள நீர்மின்சார நிலையங்களை ஓடும் ஆற்று நீர்மின்சார நிலையம் (Run-of-the-river hydroelectricity plants) என்று குறிப்பிடுவர். அலை ஆற்றல் மின் உற்பத்தி கடலின் நீர்மட்டம் வானியல் மாற்றங்களுக்கு (கோள்களின் சுழற்சி) ஏற்ப மாற்றம் அடைவதை பயன்படுத்தி மின்னாற்றல் உற்பத்தி செய்யும் முறையாகும். இம்முறையில் வானியல் மாற்றங்களை வெகு துல்லியமாக கணிக்க இயல்வதால் மின்தேவை கூடுதலாக இருக்கும் வேளைகளில் நீர்த்தேக்கத்தில் இருக்கும் நீரை தேவைக்கு தகுந்தவாறு பயன்படுத்த இயலும்.  
ஒரு நீர்மின் நிலையத்தில் உற்பத்தி செய்யக்கூடிய மின் ஆற்றலை மதிப்பீடு செய்யும் எளிய விதி : <math> P = hrgk </math>,
இங்கு <math>P</math>-ஆற்றல் கிலோவாட் அளவுகளில், <math>h</math> -உயரம் மீட்டர்களில், <math>r</math> - நீரின் பாயும் வேகம் கனஅளவு /வினாடி களில் , <math>g</math> - புவியீர்ப்பு விசை 9.8&nbsp;m/s<sup>2</sup>, <math>k</math> - நிலையத்தின் ஆற்றல் மாற்றும் மின்னாக்கியின் செயல்திறன் 0 இருந்து 1 க்குள் . பொதுவாக, மின்னாக்கியின் செயல்திறன் விசைச்சுழலியின் அளவையும் வடிவமைப்பையும் கொண்டே அமையும்.  
ஆண்டு மின்னுற்பத்தி, நீர் தேக்கத்தின் நீர்வரத்தை கொண்டு அமையும்.
# நீர் மின் ஆற்றல்

## தொழில்முறை நீர்மின் நிலையம்

பொதுவாக பல நீர்மின் திட்டங்கள் பொதுத்துறை மின் உற்பத்திக்காகவே அமைக்கப்பட்டாலும், சில நீர்மின் நிலையங்கள் தொழிற்சாலைகளின் மின் தேவைகளுக்காக அமைக்கப்படுகின்றன. இந்தியாவில் இது போன்ற நிலையங்கள் தற்போது இல்லை. உலகின் பல பகுதிகளில் குறிப்பாக அலுமினிய உருக்காலைகள் இது போன்ற நிலையங்களை இயக்கி வருகின்றன.
# நீர் மின் ஆற்றல்

## சிறிய நீர்மின் நிலையங்கள்

பெரிய நீர்மின் திட்டங்களே உலகில் கூடுதல் அளவு நீர் மின்சாரத்தை உற்பத்தி செய்தாலும், சில பகுதிகளில் சிறிய நீர் மின் நிலையங்களும் பயன்பாட்டில் உள்ளன. 10 மெகாவாட் முதல் 30 மெகாவாட் வரை உற்பத்தி செய்யும் நிலையங்களை இப்பிரிவில் சேர்க்கலாம். இத்தகைய சிறிய நீர்மின்நிலையங்கள் பொது பகிர்மான மின் வலையமைப்பில் இணைக்கப்பட்டோ புவியியல் நோக்கில் தனித்த ஒரு சமுதாயத்தின் மின் தேவைக்காக மட்டுமே பயன்படுத்தப்படின் பகிர்மான மின் வலையமைப்பில் இணைக்கப்படாமலோ இருக்கலாம்.இது போன்ற நீர்மின் நிலையங்களை அமைக்க மிக குறைந்த நிதியும், சிறிய அளவிலான பொறியியல், புவியியல் ஆய்வுகளும் மட்டுமே தேவைப்படுவதால் இவை மிக குறைந்த காலத்தில் கட்டப்படலாம்.  
உலகில் உள்ள 50 % சிறிய நீர்மின்நிலையங்கள் சீனாவில் உள்ளன. இவற்றை இயக்கத் தேவைப்படும் மனித தேவையும் குறைவாக இருப்பதால், செலவு மேலும் மிச்சப்படுகிறது.  
ஓர் அணை பல்வேறு தேவைகளுக்காக கட்டப்படும் போது, அதனுடன் குறைந்த செலவில் கட்டப்படும் நீர்மின் நிலையம் அணையினை பராமரிக்க போதுமான வருவாயை தருவதுடன் கூடுதல் இலாபத்தையும் தர வல்லது.
# நீர் மின் ஆற்றல்

## சிறிய நீர்மின் நிலையங்கள்

### பைங்குடில் வளிகள் வெளியீடு

நீர்மின் அணைகள் எவ்வித பைங்குடில் வளிகளையும் வெளியிடாமல் மின் உற்பத்தியைத் தருகின்றன. மிக குறைந்த அளவு கார்பன்-டை - ஆக்சைடு கட்டுமானத்தின் போது வெளியிடப்படலாம். இது மற்ற புதைபடிவ எரிபொருள் சார் மின் உற்பத்தியின் போது தொடர்ச்சியாக வெளியிடப்படும் பைங்குடில் வளிகளுடன் ஒப்பும்போது மிகக் குறைவு.
# நீர் மின் ஆற்றல்

## சிறிய நீர்மின் நிலையங்கள்

### மற்ற நன்மைகள்

நீர்மின் அணைக்கட்டினால் விளையும் இதர நன்மைகள் பல. நீர்மின் நீர்த்தேக்கம் மூலம் சுற்றுலா பயணிகளைக் கவரும் வண்ணம் படகோட்டம், இயற்கை பூங்கா, நீர் விளையாட்டுகள் ஆகியவை பல நாடுகளில் அமைக்கப்படுகின்றன. வேளாண்மை சார்ந்த நிலப்பகுதிகள் அருகில் இருந்தால், தேக்கப்படும் நீர் வேளாண்மைக்கு பயன்படுகிறது. மேலும், நீர் மின் அணைகள் வெள்ளப்பெருக்கைத் தடுக்கவும் பயன்படுகின்றன.
# நீர் மின் ஆற்றல்

## தீமைகள்

, உள்ள மேட்டூர் அணையில் நீரில் மூழ்கியுள்ள நிலையில் புனித. சேவியர் கிறித்தவ ஆலயம். இவ்வாலயம், நாயம்பாடி என்ற சிற்றூரில் அமைந்திருந்தது. ]]
# நீர் மின் ஆற்றல்

## தீமைகள்

### சுற்றுச்சூழல் பாதிப்பு

நீர்மின் திட்டங்கள் அருகில் உள்ள சூழ்மண்டலத்தை பெரிதும் பாதிப்பவை. ஓடும் ஆறு, நீர் தேக்கமாக மாறும்போது, அதில் வாழும் நீர் விலங்குகள், அந்நீரில் படிவளர்ச்சியில் தோன்றிய பல உயிர்கள் பாதிப்படைகின்றன. எடுத்துக்காட்டுக்கு, அமெரிக்காவில் உள்ள பல அணைகளில் நடத்தப் பட்ட ஆய்வுகளில், ஆறுகளில் இயற்கையாக காணப்படும் சால்மன் இன மீன்களின் எண்ணிக்கை அணைகளால் பல மடங்கு குறைந்து வருவது கண்டறியப்பட்டுள்ளது. இயற்கையாக, இவ்வகை மீன்களின் இனப்பெருக்க பகுதி ஆறுகளின் மூலப்பகுதிக்கு (தோன்றுமிடம்) அருகில் அமைந்திருப்பதாலும், நீர்தேக்கங்களினால் அவை அவ்விடத்தை அடைய முடியாமல் போனதாலும், சால்மன் சார்ந்த சூழ்மண்டலம் (சால்மன் மீனை உண்டு வாழும் பறவைகள், சால்மன் உண்ணும் நீர் தாவரம் ) முழுமையாக பாதிப்படைந்துள்ளது. இதனை தடுக்க மீன்கள் அணைகளையும் தாண்டி மேல் நீரோட்டம் செல்லுமாறு மீன் ஏணிகள் அமைக்கப்பட்டுள்ளன. இதனைப் போன்று, கடலை நோக்கிச் செல்லும் கீழ்நீரோட்டத்தில் இனப்பெருக்கத்துக்குப் பின் சால்மன் மீன்கள் நீர்மின் நீர் விசைச்சுழலியின் வழியே செல்லும்போதும் பாதிக்கப்படுகின்றன. மீன்களைப் பாதுகாக்க அமெரிக்காவில் உள்ள மார்மாட் அணை (Marmot Dam) போன்ற சில அணைகள் உடைக்கப்பட்டும் உள்ளன. நீர் உயிரிகளுக்கு பாதிப்பு விளைவிக்காவண்ணம் இயங்கும் விசைச்சுழலி ஆய்வுகளும் பெருமளவில் நடைபெறுகின்றன.  
நீர்மின் ஆற்றல் உற்பத்தியினால் அணையின் கீழ்நிலை நீரோட்டத்தில் பெரும் மாற்றங்கள் நிகழ வாய்ப்புள்ளது. விசைச்சுழலியின் வழியே கீழ்நிலை நீரோட்டத்துக்கு வரும் நீரில் எவ்வித படிவ வண்டல் மண்ணும் இல்லாததால் ஆற்றங்கரைகளில் படியும் மணலின் அளவு குறைகிறது. இது ஆற்றின் கீழே இருக்கும் அடிநீர்மட்டத்தை பாதிக்கும். நில அரிப்பு உருவாக காரணமாகும்.
# நீர் மின் ஆற்றல்

## தீமைகள்

### பைங்குடில் வளிகள் வெளியீடு

நீர்மின் நீர் தேக்கங்கள் கார்பன்-மோனாக்சைடு போன்ற வளிகளை வெளியிடாவிட்டாலும், அயன மண்டலங்களில் (வெப்ப பகுதிகள் ) உள்ள அணைகளில் வெள்ள நீரில் அடித்து வரப்படும் தாவர பாகங்கள் கெட்டு, அதன் மூலம் பெருகும் மிதவைத் தாவரங்களால் நீரில் ஆக்சிசன் குறைவு ஏற்பட்டு, ஆக்சிசன் உட்கொளா நுண்ணுயிர்களின் பெருக்கம் மூலம் மீத்தேன் மற்றும் கார்பன்-டை-ஆக்சைடு ஆகிய பைங்குடில் வளிகள் வெளியீடு பெருமளவில் நடைபெற வாய்ப்புள்ளது . இத்தகைய நிகழ்வை உயிர்வளிப் பற்றாக்குறை என்று குறிப்பிடுவர். புதிதாக அணை கட்டும்போது அணைநீர் தேங்கும் தேக்க பகுதியில் இருக்கும் காடுகளை அழிக்காமல், அவற்றை வெள்ள நீர் கொண்டு நிரப்பும் போது மேலே கூறியவாறு உயிர்வளிப் பற்றாக்குறை சூழல்மண்டலம் அமைக்கப்பட்டு பெருமளவில் மீத்தேன் வளி வெளிவருவதுண்டு. அவை புதைபடிவ எரிபொருள் மின் ஆக்கத்துக்கு இணையாக பைங்குடில் வளிகளை வெளியிட கூடும் என்று அறியப்பட்டுள்ளது.  
கனடா நாட்டில் உள்ள ஓர் அணையில் இத்தகைய விளைவினை ஆய்வாளர்கள் கண்டறிந்துள்ளனர். தற்போது பல அணைகளில் நீரில் முழ்கியுள்ள மரங்களை வெட்டும் பணியும் நடை பெறுகிறது.
# நீர் மின் ஆற்றல்

## தீமைகள்

### மக்கள் இடப்பெயர்ச்சி

நீர்மின் அணைகள் அமைவதால் ஏற்படும் மற்றொரு பெரிய சிக்கல் அப்பகுதியில் உள்ள மக்களை இடம் பெயர்த்தலும், அதன் மூலம் விளையும் பல பொருளாதார, சமூக, தனிப்பட்ட உணர்வுப் பிரச்சனைகளை எதிர்கொள்ளலும் ஆகும். பெப்ரவரி 2008 ஆண்டின் ஒரு கணக்கின்படி, உலக அளவில் ஏறத்தாழ 4-8 கோடி மக்கள் அணை கட்டுமானத்துக்காக இடப்பெயர்ச்சிக்கு உள்ளாக்கப்பட்டுள்ளார்கள். பல வேளைகளில் அவர்களுக்கு கிடைக்கக்கூடிய எவ்விதமான ஈடுத் தொகையும் அவர்தம் இழந்த மூதாதையர் நிலத்தையும், அதன் மூலம் அடைந்த மனதுயரத்தையும் ஈடு கட்ட இயலாது. தவிர, காலம் காலமாக உழவு, காட்டுப் பொருள் விற்பனை போன்ற தொழில்களில் ஈடுபட்டு வரும் மக்கள், குறிப்பாக பழங்குடிகள், இந்த இடப்பெயர்வால் புதிய இடத்தில் தங்கள் பழைய தொழிலை மேற்கொள்ள இயலாமல் போகலாம். புதிய இடத்தின் சுற்றுச்சூழலும் அவர்களுக்கு உவப்பில்லாமல் இருக்கலாம். மேலும் பல பண்பாட்டு, வரலாற்று சிறப்பு வாய்ந்த பகுதிகளும் அணைகளால் முழுவதுமாக அழிக்கப்படுவதுண்டு.
# நீர் மின் ஆற்றல்

## தீமைகள்

### அணை உடைப்புகள்

அணை உடைப்புகள் மிக அரிதாகவே இருப்பினும், அவை மிகப் பெரிய அழிவுகளைக் கொண்டுவரக் கூடியவை. எடுத்துக்காட்டுக்கு, சீனாவின் பாங்கியோ அணை உடைப்பு (Banqiao Dam ) விபத்தில் இறந்தவர் எண்ணிக்கை சுமார் 171,000 ஆகும். இத்துயர நிகழ்வில் இலட்சக்கணக்கானோர் தம் வீடுகளை இழந்தனர். இராணுவ நடவடிக்கைகளிலும், பயங்கரவாத செயல்களிலும் அணை உடைப்பு ஒரு முக்கிய தாக்குதல் முறையாக அமையலாம்.
# நீர் மின் ஆற்றல்

## மற்ற மின் உற்பத்தி முறைகளுடன் ஒப்பீடு

நாட்டில் உள்ள அஸ்வான் நீர்மின் அணை]]
நாட்டில் வயடேன் என்னும் இடத்தில் உள்ள நீர்மின் நீர்த்தேக்கம்.]]
நீர்மின் அணைகள் எவ்வித பைங்குடில் வளிகளையும் வெளியிடாமல் மின் உற்பத்தியைத் தருகின்றன.
அணுமின் நிலையங்கள் வெளியிடும் அணுக் கழிவுகளை அழிப்பதும், அணுமின் உற்பத்திக்குத் தேவையான யுரேனியம் போன்றவைகளை சுரங்கங்களில் இருந்து எடுத்து தூய்மைப் படுத்துவதும் மிக சிக்கலான வழிமுறைகளைக் கொண்டவை. அணுக்கசிவு, பல தலைமுறைகளுக்கு பெரும் சேதத்தை ஏற்படுத்த வல்லது. மேலும் யுரேனியம் போலன்றி நீர்மின்சாரம் தயாரிக்க பயன்படும் நீர் இயற்கையாக புதுப்பிக்கத்தக்க ஆற்றல் மூலமாகும்.  
காற்று ஆலைகளை போலன்றி நீர்மின்சாரம் அன்றாட ஆற்றல் தேவைக்கு தகுந்தவாறு உற்பத்தி செய்ய வல்லது.  
புதைபடிவ எரிபொருள் வெப்ப விசைச்சுழலி போலன்றி, நீர்மின் உற்பத்தி நிலையம் அமைக்க நீண்ட கால ஆராய்ச்சியும், சுற்றுச்சூழல் பாதிப்பு பற்றிய ஆய்வும் தேவை. பெரிய நீரணைகளை கட்ட, வெவ்வேறு பருவ காலத்தில் ஆற்றின் நீர்வரத்து மற்றும் நீரின் வேகம் போன்ற பல்வேறு தகவல்கள் ஏறத்தாழ 50 ஆண்டுகள் சேகரிக்கப்பட்டு, அவை வழியே அணை கட்ட தகுந்த இடங்கள் புவியியல் அமைப்பின் அடிப்படையில் தேர்ந்தெடுக்கப்படுகின்றன. அணுமின் நிலையங்கள், வெப்பமின் நிலையங்கள் போலன்றி, நீர்மின் நிலையங்களை கட்ட ஏதுவான புவியியல் அமைப்பினை கொண்ட இடங்கள் குறைவாகவே அமையும். பல நாடுகளில் அவ்வாறான இடங்களில் நீர்மின் நிலையங்கள் ஏற்கனவே அமைக்கப் பட்டு இருப்பதும் புதிய நீர்மின் நிலையங்களை அமைக்க தடையாக அமையலாம். புதிய நீர்மின் நிலையங்கள் மின் தேவை கூடுதலாக இருக்கும் வளர்ந்த நகர்புறங்களுக்கு வெகு தொலைவில் அமைவது இயல்பானது. இதனால், மின்சாரத்தை கொண்டு வர நீண்ட மின் தடங்களை அமைக்க வேண்டியிருப்பது தவிர்க்க இயலாதது. நீர்மின்சார உற்பத்தி மழைப் பொழிவையோ, பனிப் பொழிவையோ சார்ந்தே அமையும். இதன் காரணமாக மழைப் பொழிவு குறைவாக இருக்கும் ஆண்டுகளில் மின் உற்பத்தி குறைவாக இருக்கும். புவியில் இயற்கையாக நிகழும் நீண்ட காலநிலை மாற்றங்களுக்கு தகுந்தவாறு உற்பத்தியும் அமையும். பல காரணிகளால் நீர் மின் உற்பத்தி குறைய வாய்ப்புள்ளதால், நீர்மின்னாற்றல் வழியே பயன் பெறும் பகுதிகள் இதர ஆற்றல் உற்பத்தி முறைகளையும் மேம்படுத்துவதன் மூலம் நீர் வரத்து குறைவான ஆண்டுகளில் தடையின்றி மின் ஆற்றலைப் பெற இயலும்.
# நீர் மின் ஆற்றல்

## நீர்மின் நிலையங்கள் நிறுவப்பட்டுள்ள நாடுகள்

நீர்மின் உற்பத்தியின் அடிப்படையில் நாடுகளை, அவற்றின் உண்மையான ஆற்றல் உற்பத்தியினை கொண்டோ நிறுவப்பட்டுள்ள உயர்மட்ட ஆற்றல் உற்பத்தி அளவினை கொண்டோ பட்டியல் இடலாம். நீர் மின் நிலையங்கள் ஆண்டு முழுவதும் முழு அளவில் மின் உற்பத்தி செய்தல் அரிதானது. ஒரு ஆண்டில் உற்பத்தியான மின் ஆற்றலுக்கும், நிறுவப்பட்டுள்ள உயர்மட்ட ஆற்றல் உற்பத்திக்கும் இடையான விகிதத்தை ஆற்றலளவு காரணி(capacity factor) என்று அழைப்பர்.
நார்வே நாடு தனக்கு தேவையான மின் ஆற்றலில் 98-99% சதவிகிதத்தை நீர்மின் ஆற்றல் வழியே பெறுகிறது.
| 585.2
| 171.52
| 0.37
|17.18
|-
| 369.5
| 88.974
| 0.59
|61.12
|-
| 363.8
| 69.080
| 0.56
|85.56
|-
| 250.6
| 79.511
| 0.42
|5.74
|-
| 167.0
| 45.000
| 0.42
|17.64
|-
| 140.5
| 27.528
| 0.49
| 98.25
|-
| 115.6
| 33.600
| 0.43
|15.80
|-
| 86.8
| -
| -
|67.17
|-
| 69.2
| 27.229
| 0.37
|7.21
|-
| 65.5
| 16.209
| 0.46
|44.34
|-
| (2006)
| 64.0
| -
| -
|-
| 63.4
| 25.335
| 0.25
|11.23
|}
# விக்கிப்பீடியா:உங்களுக்குத் தெரியுமா/ஆகசுட்டு 30, 2009

- **ஆப்பிரிக்க ஒன்றியம்** ஒரே அரசியல், பொருளாதார, பாதுகாப்பு குடையின் கீழ் ஆப்பிரிக்க நாடுகளைக் கொண்டுவருவதற்காக 53 ஆப்பிரிக்கா நாடுகளால் 2002 இல் உருவாக்கப்பட்டது.
- தென்னிந்திய மாநிலங்களில் **கருவள வீதம்** தமிழ்நாடு (1.8), ஆந்திரப் பிரதேசம் (1.8), கேரளம் (1.9), கர்நாடகம் (2.1) ஆகும், இவை அனைத்தும் இந்திய சாராசரி 2.7 அளவை விட குறைவானதாகும்.
- **தான்னியக்கி பணம்செலுத்தி** (self checkout) என்பது காசாளருக்குப் பதிலாக நுகர்வோரே காசைச் செலுத்தி பொருட்களை பையில் இட்டு எடுத்துச் செல்லத்தக்க ஏற்பாடு ஆகும்.
- **அத்வைதம்** அல்லது *இரண்டன்மை* (இரண்டற்ற நிலை) என்பது சீவன் என்பதும் இறைவன் என்பதும் ஒன்றுதான், வேறல்ல என்றும் சகல உயிரினங்களுக்குள்ளும் பொதுவாக ஆத்மா விளங்குகின்றது என்றும் கூறும் இந்து மெய்யியல் கொள்கை.
- 'அறுக்க மாட்டாதவன் இடுப்புல, அம்பத்தெட்டு அருவாளாம்' போன்று கிண்டலாக அறிவுரை சொல்கின்ற ஒரு வகை நாட்டார்வழி வாய்மொழி இலக்கியங்கள் **சொலவடை** எனப்படும்
# விக்கிப்பீடியா:பயிற்சி (வடிவமைத்தல்)

<div>  
**விக்கிப்பீடியா கட்டுரைகளை வடிவமைத்தல்** மற்றபிற கணினி சொற்செயலிகளின் செயல்பாட்டிலிருந்து சற்றே வேறுபட்டது. அவற்றில் பயிலும் *காண்பதே கோலம்* (WYSIWYG) வழிமுறையில்லாமல் விக்கிப்பீடியா எழுத்துக்கோர்வைகளை பக்கத்தின் பல பாகங்களைக் குறிக்க பயன்படுத்துகிறது. தொகுத்தலுக்கு எளிதாக உள்ள இந்த "மொழி" பொதுவாக *விக்கிடெக்ஸ்ட்*(Wikitext) அல்லது *விக்கி மார்க் அப்*(Wiki-markup) என வழங்கப்படுகிறது.
# விக்கிப்பீடியா:பயிற்சி (வடிவமைத்தல்)

## **தடித்த** மற்றும் *சாய்வு* எழுத்துகள்

மிகவும் கூடுதலாக பயன்படுத்தப்படும் விக்கி குறிசொற்கள் எழுத்துக்களை **தடித்தும்** *சாய்வாகவும்* காண்பிக்க இருப்பவையாம். இவற்றை குறிக்க விக்கிமொழியில் வேண்டும் சொல் அல்லது சொற்றொடரின் இருபுறமும் மூன்று அல்லது இரு ஒற்றை மேற்கோள்குறிகளை(<tt>'</tt>) பயன்படுத்துகிறோம்:  
| **தட்டச்சுவது** | **கிடைப்பது** |  |
| --- | --- | --- |
| <tt></tt> | *சாய்வு* |  |
| <tt></tt> | **தடித்த** |  |
| <tt></tt> | ***தடித்தும் சாய்ந்தும்*** | } |  
விக்கிப்பீடியாவில், ஓர் கட்டுரைப் பொருளின் பெயர் முதல்முறையாக குறிப்பிடப்படும்போது **தடித்து** காட்டப்படுகிறது. காட்டாக, சென்னை பக்கம் துவங்கும்போது:  
:**சென்னை** (**chennai**) தமிழ்நாட்டின் தலைநகரமும் இந்தியாவின் நான்காவது பெரிய நகரமும் ஆகும்.  
*சாய்வு* எழுத்துகள் புத்தகங்கள், திரைப்படங்கள், இசைவட்டுகள் மற்றும் கணினி/காணொளி விளையாட்டுகள் பெயர்களை இடும்போது பயன்படுத்தப்படுகிறது. ஓர் கட்டுரைப்பொருளின் பொருள் புத்தகமாகவோ திரைப்படமாகவோ இருந்தால், முதல்முறையாக குறிப்பிடப்படும்போது ***தடித்தும் சாய்ந்தும்*** காட்டப்படுகிறது.  
எவை எப்போது எப்படி பாவிப்பது என்பதற்கு காண்க: விக்கிப்பீடியா:நடைக் கையேடு.
# விக்கிப்பீடியா:பயிற்சி (வடிவமைத்தல்)

## தலைப்புகளும் துணைத் தலைப்புகளும்

தலைப்புகளும் துணைத் தலைப்புகளும் ஓர் கட்டுரையின் அமைப்பை மேம்படுத்தும் எளிதான வழிகளாகும். கட்டுரையில் வேறுபட்ட உள்ளடக்கங்கள் விவரிக்கப்படும்போது அவற்றை தலைப்புகள் கொடுத்து தனித்தனி **பத்திகளாக** அமைப்பது தேவையானதாகும்.  
தலைப்புகளை இவ்வாறாக உருவாக்கலாம்:  
| **தட்டச்சுவது** | **கிடைப்பது** |  |
| --- | --- | --- |
| <tt></tt> | ==தலைப்பு== |  |
| <tt></tt> | === துணைத்தலைப்பு === | } |  
ஓர் கட்டுரையில் குறைந்தது நான்கு தலைப்புகள் இருப்பின், ஓர் பொருளடக்கப் பெட்டி தானாகவே உருவாக்கப்படுகிறது. இப்பக்கத்தில் ஓர் தலைப்பு இட முயலவும் /மணல்தொட்டி/. ஏற்கெனவே மூன்று தலைப்புகள் இருப்பின், உங்கள் தலைப்பு தானாகவே பொருளடக்கப்பெட்டியில் சேர்க்கப்படுவதை காணலாம்.
# விக்கிப்பீடியா:பயிற்சி (வடிவமைத்தல்)

## மீயுரை

மீயுரை (HTML) குறிகளை பயன்படுத்தி மேம்பட்ட வடிவமைப்புகளான வண்ணங்கள்,அட்டவணைகள் போன்றவற்றை காட்சிப்படுத்தலாம். ஆனால் விக்கிப்பீடியா பாவிக்க உங்களுக்கு அவற்றில் முன்அனுபவம் இருக்க வேண்டியதில்லை.  
<div>**கூடுதல் விவரங்களுக்குப் பார்க்க எப்படி விக்கிப்பீடியாவில் உள்ள ஒரு பக்கத்தைத் தொகுப்பது அல்லது நினைவுக்குறித்தாள்.**  
**ஒரு விளக்கப்பட்ட கட்டுரையையும் காண்பீர்.**</div>
<div>**நீங்கள் பயின்றவற்றை மணல்தொட்டியில் முயலவும்**</div>  
<div>**பயிற்சியை தொடர்க: உள் இணைப்புகள்** <span>&rarr;</span></div>
</div>
<div></div>
</div>  
als:Wikipedia:Tutorial/2
bg:Уикипедия:Наръчник/Форматиране
cs:Wikipedie:Průvodce (formátování)
de:Hilfe:Tutorial/4
el:Βικιπαίδεια:Οδηγός για νέους χρήστες/Διαμόρφωση κειμένου
es:Ayuda:Tutorial (formato)
fa:ویکیپدیا:خودآموز (قالببندی)
ko:위키백과:길라잡이 (편집)
hr:Wikipedija:Tečaj (Oblikovanje članaka)
ka:ვიკიპედია:მასწავლებელი (ფორმატირება)
lv:Vikipēdija:Pamācība (Noformēšana)
ms:Wikipedia:Tutorial (Memformat)
nl:Wikipedia:Snelcursus (Opmaken)
ja:Wikipedia:ガイドブック 執筆する
pt:Wikipedia:Tutorial/Formatação
sk:Wikipédia:Príručka/Formátovanie
sr:Википедија:Упутства/Обликовање чланака
sv:Wikipedia:Formatering
ur:منصوبہ:آموختار (شکل صورت)
zh:Wikipedia:使用指南 (格式)
# விக்கிப்பீடியா:பயிற்சி (வடிவமைத்தல்)/மணல்தொட்டி

- தயவுசெய்து இந்த அறிவிப்புக்கு மேல் உள்ள பகுதிகளில் திருத்தங்கள் எதுவும் செய்யாதீர்கள். நன்றி! *******
# விக்கிப்பீடியா:பயிற்சி (வடிவமைத்தல்)/மணல்தொட்டி

## தலைப்பு சபர்பன் மேல்நிலைப் பள்ளி

### பொது தகவல்

உலகநாயகன் பொன்விழா!!!
# விக்கிப்பீடியா:பயிற்சி (வடிவமைத்தல்)/மணல்தொட்டி

## உலகப்படம்

### உலகப்படம் துணைதலைப்பு

*உரை ஒன்று* இது சாதரண உரை **உரை இரண்டு** & ***உரை மூன்று***.  
Extreme Emo is an extreme, cult-like emo sub-culture. Noted for behaviour such as streaking during school or work times, writing depressing My Chemical Romance-esque lyrics with monotone guitar tunes and singing, encouraging teenage suicide, and advocating chicken schnitzels, this sub-group was first noted by Professor Braydon Weller, an Australian lecturer on educational psychology.
# விக்கிப்பீடியா:பயிற்சி (உள் இணைப்புகள்)

<div>  
விக்கிப்பீடியா பக்கங்களை **இணைப்பது** மிகவும் தேவையானதாகும். எளிதாக உருவாக்கப்படும் இவ்விணைப்புகள் பயனர்கள் ஓர் கட்டுரையை படிக்கும்போது அதனுடன் தொடர்புள்ள தகவல்களை பெற பெரிதும் உதவுகிறது. விக்கிப்பீடியாவின் பயனை முழுமையாக்குகிறது.
# விக்கிப்பீடியா:பயிற்சி (உள் இணைப்புகள்)

## எப்போது இணைப்புகள் வேண்டும் (வேண்டாம்)

ஓர் கட்டுரைக்கு இணைப்புகள் கொடுப்பது பயனுள்ளது ; அதேநேரம் மிகக்கூடுதலான இணைப்புகள் கவனத்தை திருப்புவதாக அமையும். அதனால் ஓர் கட்டுரையில் இணைக்கப்படும் சொல்லின் முதல் நிகழ்வில் இணைப்பு கொடுக்க வேண்டும். பாயிர பத்திகளில் கூடுதல் இணைப்புகள் இருக்கலாம்.  
மற்ற விக்கிப்பீடியா பக்கங்களைக் கண்டு எப்போது இணைப்புகள் கொடுக்கப்பட வேண்டும் என அறியுங்கள். சிறப்பாகவும், முழுமையாகவும் எழுதப்பட்ட சிறப்புக் கட்டுரைகளை காண்பீர்களாக.
# விக்கிப்பீடியா:பயிற்சி (உள் இணைப்புகள்)

## எப்படி இணைப்பது

### Visual Edit

இணைப்பு கொடுக்க வேண்டிய வார்த்தையைத் தேர்வு செய்து ctrl+k கொடுக்கவும்.
# விக்கிப்பீடியா:பயிற்சி (உள் இணைப்புகள்)

## எப்படி இணைப்பது

### Source edit

மற்றொரு விக்கிப் பக்கத்திற்கு இணைப்பு கொடுக்க (<em>உள்ளக இணைப்பு</em>), அப்பக்கத் தலைப்பை இவ்வாறாக இரு சதுர அடைப்புக்குறிகளுக்குள் இடவும்:
:<tt></tt> = விக்கிப்பீடியா:மணல்தொட்டி  
அவ்வாறு இணைப்பு கொடுக்கும்போது, பக்கத்தின் தலைப்பிற்கு பதிலாக வேறு உரை இடவேண்டியிருந்தால் பக்கத்தலைப்பினை அடுத்து "|" (SHIFT + பின்சரிவு) குறியினை இட்டு பின் மாற்று உரையை இடலாம். காட்டாக கீழ்வருமாறு செய்யலாம்:
:<tt></tt> = காட்டவேண்டிய உரை
:எ.கா:<tt></tt>= மணல்தொட்டி  
உங்கள் இணைப்புப் பக்கத்தில் உள்ள குறிப்பிட்ட பத்திக்கும் இணைப்பு கொடுக்கலாம்:
:<tt></tt> = காட்டவேண்டிய உரை  
காட்டவேண்டிய உரை தடித்தோ சாய்வெழுத்திலோ காட்டவேண்டியிருந்தால் இணைப்பிற்கான இரட்டை சதுர அடுப்புக்குறிகளை வேண்டிய ஒற்றை மேற்கோள்குறிகளுக்குள் உள்ளடக்கவும். காட்டாக:
:<tt></tt> = *தமிழ்நாடு*  
இணைப்புகள் கொடுத்த பிறகு அவை சரியான பக்கங்களுக்கு செல்கின்றனவா என உறுதி செய்து கொள்ளுங்கள். காட்டாக, விடுதலை தன்னுரிமையை குறிக்கும் பக்கத்திற்கு இட்டுச்செல்லும்; நீங்கள் விடுதலை நாளிதழ் அல்லது திரைப்படத்தை எண்ணியிருந்தீர்கள் என்றால் விடுதலை (இதழ்) அல்லது விடுதலை (திரைப்படம்) எனக் கொடுக்க வேண்டும். தவிர "பக்கவழி நெறிப்படுத்தல்" பக்கங்கள் -- ஒரே தலைப்பில் அமையும் பக்கங்களுக்கு அவற்றின் பின்புலத்தை விளக்கி, பயனர்களை நெறிப்படுத்தும் பக்கங்கள் -- இங்கு ஒரே தலைப்பிலுள்ள பக்கங்களின் இணைப்புகள் மட்டுமே இருக்கும்.தவிர பிறமொழி பக்கங்களின் தமிழாக்கம் நீங்கள் எண்ணியதிலிருந்து மாறுபட்டிருக்கலாம்.
# விக்கிப்பீடியா:பயிற்சி (உள் இணைப்புகள்)

## பகுப்புகள்

கட்டுரைகளை அவற்றின் பின்புலத்தையொட்டி தொடர்புடைய பகுப்புகளில் இடலாம். என்று தட்டச்சி, முக்கால் நிறுத்தக்குறிக்கும் அடைப்புக்குறிக்கும் இடையில் பகுப்பின் பெயரை இடவும்.  
**சரியான பகுப்புகளில் இடுவது பயனர்கள் எளிதாக விரும்பிய பக்கங்களைச் சென்றடைய மிகத் தேவையானது.** எது சரியான பகுப்பு என அறிய சிறந்த வழி உங்கள் கட்டுரைப்பொருளை ஒத்த கட்டுரைகளை பார்வையிட்டு அவை எந்த பகுப்புகளில் இடப்பட்டுள்ளன என அறிவதே. காட்டாக நீங்கள் ஒரு தாவரம் பற்றிய கட்டுரை எழுதினால் அதனைப்போன்ற மற்றொரு தாவரத்தைப் பற்றிய கட்டுரை எந்த பகுப்பில் உள்ளதோ அதில் இடுவது சரியானதாக இருக்கும்.  
<div>**கூடுதல் விவரங்களுக்கு பார்க்க: பகுப்புகள் பக்கம்.**</div>  
<div>**நீங்கள் பயின்றவற்றை /மணல்தொட்டி/யில் முயலவும்**</div>  
<div>**பயிற்சியை தொடர்க: வெளியிணைப்புகள்**<span> →</span></div>
</div>
<div></div>
</div>  
als:Wikipedia:Tutorial/3
ang:Wikipedia:Tutorial (Wikipedia links)
ar:ويكيبيديا:دروس (وصلات ويكيبيديا)
bg:Уикипедия:Наръчник/Препратки
cs:Wikipedie:Průvodce (odkazy)
el:Βικιπαίδεια:Οδηγός για νέους χρήστες/Εσωτερικοί σύνδεσμοι
es:Ayuda:Tutorial (enlaces internos)
fa:ویکیپدیا:خودآموز (پیوندهای ویکیپدیا)
fr:Wikipédia:Liens internes
ko:위키백과:길라잡이 (내부 링크)
hr:Wikipedija:Tečaj (Wikipoveznice)
ka:ვიკიპედია:მასწავლებელი (ვიკი-ბმულები)
lv:Vikipēdija:Pamācība (Vikipēdijas saites)
lb:Wikipedia:Artikel/Linken
hu:Wikipédia:Az első lépések (belső hivatkozások)
ms:Wikipedia:Tutorial (Pautan)
nl:Wikipedia:Snelcursus (Wikipedia links)
ja:Wikipedia:チュートリアル リンク
ps:ويکيپېډيا:ځان زده کړه (د ويکيپېډيا تړنې)
pt:Wikipedia:Tutorial/Ligações internas
ro:Wikipedia:Ghid (Legături Wikipedia)
sco:Wikipedia:Lessons (Wikipaedia airtins)
sk:Wikipédia:Príručka/Odkazy
sl:Wikipedija:Vadnica (Notranje povezave)
so:Wikipedia:Tutorial (Wikipedia links)
sr:Википедија:Упутства/Викивезе
sh:Wikipedia:Kurs/Tečaj (Wikipoveznice)
te:వికీపీడియా:పాఠం (వికీపీడియా లింకులు)
th:วิกิพีเดีย:สอนการใช้งาน (วิกิพีเดียลิงก์)
zh:Wikipedia:使用指南 (维基百科链接)
# விக்கிப்பீடியா:விளக்கப்பட்ட கட்டுரை

*விளக்க உரைகள் இல்லாத மூலப் பக்கத்திற்கு செல்க:நகர்பேசி*  
| <font color=red>கட்டுரை தலைப்பு,
"நகர்பேசி", முதல் நிகழ்வில் தடித்த எழுத்துகளில்
தரப்பட்டுள்ளது.
↓↓</font> | <font color=blue>கட்டுரைகளில் முதல் படிமம்
வழமையாக வலது பக்கம் இருக்கும்.
முக்கியமாக பொருளடக்கப்பெட்டி உருவாகும்போது,
வலதுபுற வெற்றிடத்தை இது தவிர்க்கிறது.→ →</font> | } |
| --- | --- | --- |  
நகர்ந்து கொண்டே பேசக் கூடிய வசதி அளிக்கும் தொலைபேசிகள் **நகர்பேசி** என்று அழைக்கப் படுகின்றன. இவை கம்பியில்லா தொலைதொடர்புக்கு உதவுபவை. வழக்கம் தொட்டே சாதாரண தொலைபேசிகள் இயங்க அவற்றிற்கு சுவற்றிலுள்ள தொலைபேசி இணைப்பகத்தின் முனையத்துடன் கம்பித் தொடர்பு தேவை. நகர்பேசிகளுக்கு இத்தகைய இணைப்புகள் வானலைகள் மூலம் ஏற்படுத்தப் படுவதால் அவற்றுக்குக் கம்பித் தொடர்பு தேவையில்லை. நகர்பேசியின் இன்னொரு பெயர் **செல்பேசி** (செல்லுமிடமெல்லாம் எடுத்துச் சென்று பேச).
# விக்கிப்பீடியா:விளக்கப்பட்ட கட்டுரை

## நகர்பேசியை சாத்தியமாக்கும் தொழில் நுட்பங்கள்

### குறியீடு பிரிப்பு பன்னணுகல் முறை

வானொலியை சுருதிகூட்டும் போது சில சமயம் ஒரே அலையெண்ணில் இரண்டு நிலையங்களில் ஒலிபரப்பை ஒரே நேரத்தில் கேட்க முடியும். இதற்கு காரணம் நிலையங்களிலிருந்து வரும் வானொலிக் குறிகைகள் ஒரே அலையெண்ணில் இருப்பதால் அவை ஒன்றுக்கொன்று குறுக்கிடுகிறன. குறியீடு பிரிப்பு பன்னணுகல் முறையில் இந்த குறுக்கிடுதல் வேண்டுமென்றே ஏற்படுத்தப் படுகிறது. குறியீடு பிரிப்பு பன்னணுகல் முறையில் இலக்கப்படுத்தப்பட்ட குரல் தரவு ஒரு பரவல் குறியீடு மூலம் அலையெண் கற்றையகலம் முழுவதும் பரப்பப்படுகிறது. ஒவ்வொரு அழைப்பிற்கும் (அல்லது இரு நகர்பேசிகளுக்கிடையான தொடர்புக்கும்) ஒரு தனிப்பட்ட பரவல் குறியீடு வழங்கப்படுகிறது. இக்குறியீடு மூலம் அலையெண்ணில் பல அழைப்புகளை ஒன்றுக்கு மேல் ஒன்று உடன்வைக்கலாம். குறியீடு பிரிப்பு பன்னணுகல் வலையத்தில் அழைப்பவர் மற்றும் அழைக்கப்படுபவர் கருவிகளில் மட்டும்தான் ஒரே பரவல் குறியீடு ஒதுக்கப்படுகின்றன. ஆகையால் இவ்விருவர்களுக்கிடையே தொடர்பு தெளிவாக இருக்கும். வலையத்தில் உள்ள மற்ற கருவிகளில் யாதேனும் வேறு வேறு அழைப்புகளில் இணைந்திருந்தால் அவைகளுக்கு வெவ்வேறு பரவல் குறுயீடுகள் ஒதுக்கப்படுகின்றன. எந்த ஒரு தொடர்பையும் அலையெண் கற்றையகலத்தைப் பகிர்ந்து கொள்ளும் மற்ற தொடர்புகள் தடங்கல் செய்யாது. இதனால் பல்லாயிரம் அழைப்புகளை கற்றையகலத்தில் பரப்பி ஒன்றுக்கொன்று மேல் அடுக்கலாம். இது பரவல் நிறமாலை தொழில்நுட்பம் என்று அழைக்கப்படுகிறது.
# விக்கிப்பீடியா:விளக்கப்பட்ட கட்டுரை

## நகர்பேசியை சாத்தியமாக்கும் தொழில் நுட்பங்கள்

### உலகளாவிய நகரும் தொலைதொடர்பு அமைப்பு முறை

உலகளாவிய நகரும் தொலைதொடர்பு அமைப்பு முறையில், காலப்பிரிப்பு பன்னணுகல் முறையில் அழைப்புகள் (அல்லது தொடர்புகள்) வலையத்தை பகிர்கின்றன. உலகளாவிய நகரும் தொலைதொடர்பு அமைப்பு மூலம் குரல் தரவுகள் குறுக்கப்பட்டு அதிக அழைப்புகளை வலையத்தில் ஏற்க இயல்பாகிறது.
# விக்கிப்பீடியா:விளக்கப்பட்ட கட்டுரை

## கம்பியில்லா முறையின் அங்கங்கள்

கம்பியில்லா தொலைதொடர்பு அமைப்பு முறையில் பல அங்கங்கள் உள்ளன. அவற்றை கீழே காண்போம்.
# விக்கிப்பீடியா:விளக்கப்பட்ட கட்டுரை

## கம்பியில்லா முறையின் அங்கங்கள்

### நகர் நிலையம்

முதலில் இருப்பது நகர் நிலையம். இதுதான் ஒரு சந்தாதாரரின் நகர்பேசி. இது வானலைச் செலுத்துப்பெறுவி, காட்சித் திரை, இலக்கக்குறிகைச் செயலிகள், சூட்டிகையட்டை ஆகியவற்றைக் கொண்டுள்ளது. சூட்டிகையட்டை, சந்தாதாரர் அடையாளக்கூறு எனவும் அழைக்கப்படுகிறது.  
ஒரு நகர்பேசி சாதனத்தின் தனித்தன்மையான அடையாளத்திற்கு பன்னாட்டு நகர்சாதன அடையாளம் எனப் பெயர். சூட்டிகையட்டையில் பன்னாட்டு நகர்சந்தாதாரர் அடையாளம் - பதிந்துள்ளது. பன்னாட்டு நகர்சாதன அடையாளம் மற்றும் பன்னாட்டு நகர்சந்தாதாரர் அடையாளம் ஒன்றுக்கொன்று தினியானவை, அவைகளில் சேர்மானமும் தினித்தன்மையானது.
# விக்கிப்பீடியா:விளக்கப்பட்ட கட்டுரை

## கம்பியில்லா முறையின் அங்கங்கள்

### தள நிலையம்

கம்பியில்லா அமைப்பின் அடுத்ததான உறுப்பு தள நிலையம். ஒரு தள நிலையம் என்பது தள செலுத்துப்பெறு நிலையம் மற்றும் தள நிலைய இயக்ககம் என இரண்டு பாகங்களாக பிரிக்கப்பட்டுள்ளது. ஒரு தள செலுத்துப்பெறு நிலையத் துணையமைப்பு பல வானலை செலுத்துப்பெறுவிகளைக் கொண்டது. நகரும் நிலையத்தின் தொடர்பிற்கான வானிணைப்புகளை நிர்வகிக்கிறது. மாநகரப் பகுதிகளில் தள செலுத்துப்பெறு நிலையங்களின் எண்ணிக்கை அதிகமாக இருக்கும்.  
ஒரு தள நிலைய இயக்ககம் பல தள செலுத்துப்பெறு நிலையங்களை நிர்வகிக்கும். ஒரு தள நிலைய இயக்ககம் வானலைவரிவை துவக்கம், அலைவெண் துள்ளல், கைமாற்றங்கள் ஆகிய செயல்கூறுகளை பூர்த்திசெய்கிறது. தள நிலைய இயக்ககம் எனப்படுவது நகர் நிலைமாற்றகத்திற்கும் நகர்கருவிக்கும் இடைமுகமாக அமைந்துள்ளது.
# விக்கிப்பீடியா:விளக்கப்பட்ட கட்டுரை

## கம்பியில்லா அணுகு நெறிமுறை

கம்பியில்லா தொலைதொரபில் ஒரு முக்கியமான இடம் வைத்திருப்பது கம்பியில்லா அணுகு நெறிமுறை. கம்பியில்லா அணுகு நெறிமுறை மூலம் இணையத்திற்கும் ஒரு நகர்கருவிக்கும் இடையே தொடர்பு இயல்பாகிறது. கம்பியில்லா அணுகு நெறிமுறை என்பது ஒரு தூது நெறிமுறை (Messaging Protocol). கம்பியில்லா அணுகு நெறிமுறை மூலம் இணையம் மூலம் நகர்கருவிகளுக்கு மின்னஞ்சல், குரல்தகவல், நாட்குறிப்பு ஆகிய சேவைகளை நிறைவேற்ற இயல்கிறது. ஒரு கம்பியில்லா அணுகு நெறிமுறை அமைப்பில் 3 பாகங்கள் உண்டு: அவை:
1. கம்பியில்லா அணுகு நெறிமுறை நுழைவாயில்,
1. இணைய வழங்கன், மற்றும்
1. கம்பியில்லா அணுகு நெறிமுறை தெரிந்த நகர்கருவி.  
கம்பியில்லா அணுகு நெறிமுறை நுழைவாயில் (Access Point) WML தகவல்களை கம்பியில்லா அணுகு நெறிமுறையை ஏற்கும் நகர்கருவியுடன் பரிமாற்றுகிறது மற்றும் HTML தகவல்களை இணைய வழங்கன் மூலம் பரிமாற்றுகிறது. இணைய வழங்கன் தரவுத்தளங்களுடன் ASP, ColdFusion, CGI அல்லது PHP ஆகிய மென்பொருள் கருவிகள் மூலம் தொடர்புகொண்டு HTML பக்கங்களை வழங்குகிறது.
# விக்கிப்பீடியா:விளக்கப்பட்ட கட்டுரை

## இந்தியாவிலும் இலங்கையிலும் நகர்பேசித் தொழில் நுட்பம்

இந்தியாவில் கடந்த நான்கு ஐந்து ஆண்டுகளாக நகரும் தொலைபேசிகள் நகர்புறங்கள் முதல் நாட்டுப்புறங்கள் வரை பரவியுள்ளன. நகர்பேசிகளின் பயன்பாட்டுத் திட்டங்களும் அதிகரித்து அவைகளின் கட்டணங்களும் படிப்படியாக குறைந்துள்ளன. ஒரு காலத்தில் இந்தியாவில் நகர்பேசி ஒரு அந்தஸ்துக் குறியாக இருந்த போதிலும் இன்று அது நாடெங்கும் இயல்பாக அனைவரும் உபயோகிக்கும் ஒரு பொருள் ஆகிவிட்டது. பல்வேறு கருவிகள் பல்வேறு திட்டங்கள் பல்வேறு சேவை நிறுவனங்கள்...  
- இந்தியாவில் CDMA சேவையை வழங்கும் நிறுவனங்கள்
- TATA Indicom
- Reliance Infocom  
- GSM சேவையை வழங்கும் நிறுவனங்கள்
- Airtel
- ஹட்ச்
- ஐடியா
- ஸ்பைஸ்
- Aircel  
இலங்கையில் 2005 ஆம் ஆண்டு மே மாதத்தில் CDMA தொழில் நுட்பம் சண்டெல் மற்றும் லங்காபெல் நிறுவனங்களினால் அறிமுகம் செய்யப்பட்டது. இது தொலைத்தொடர்பிற்கு மாத்திரமன்றி இணைய இணைப்பிலும் சண்டெல் மற்றும் இலங்கைத் தொலைத் தொடர்பு நிலையம் விநாடிக்கு 115.2 கிலொபிட்ஸ் இணைப்பிலும் மற்றும் லங்காபெல் விநாடிக்கு 153கிலோபிட்ஸ் இணைப்பிற்கும் சண்டெல் விநாடிக்கு 230.4/115.2 கிலோபிட்ஸ் இணைப்பிலும், டயலொக் விநாடிக்கு 460.8/230.4. கிலோபிட்ஸ் இணைப்பிற்கும் உதவுகின்றது. போரினால் பெரிதும் பாதிக்கப்பட்ட வடக்குக் கிழக்கு மாகாணங்களில் கிளிநொச்சி முல்லைத்தீவு தவிர இலங்கையின் எல்லா மாவட்டங்களிலும் இச்சேவை அறிமுகபப்டுத்தப் பட்டுள்ளது. இலங்கைத் தொலைத் தொடர்புநிலையத்தின் இச்சேவையை 2005ஆம் ஆண்டு நவம்பர் மாதம் அறிமுகம் செய்தது. இப்போதுள்ள நிலையில் இலங்கைத் தொலைத்தொடர்பு நிலையமும் டயலொக் மற்றும் அதைத் தொடர்ந்து சண்டெல் மற்றும் லங்காபெல் வலையமைப்புக்களும் விளங்குகின்றன.  
இலங்கையில் CDMA சேவையை வழங்கும் நிறுவனஙகள்
- இலங்கைத் தொலைத் தொடர்பு நிலையம் இலங்கைத் தொலைத் தொடர்பு
- சண்டெல் சண்ரெல்
- லங்காபெல் லங்காபெல்
- டயலொக் புறோட்பாண்ட்  
இலங்கையில் GSM (TDMA) சேவையை வழங்கும் நிறுவனஙகள்  
- மோபிட்டல் (Mobitel )
- டயலொக் புறோட்பாண்ட்
- செல்டெல்
- ஹட்ச் (Hutch)
# விக்கிப்பீடியா:விளக்கப்பட்ட கட்டுரை

## மேலும் பார்க்க

- தகவல் தொடர்பு
# விக்கிப்பீடியா:விளக்கப்பட்ட கட்டுரை

## தொழில் நுட்பக் குறிப்புக்கள்

- உங்கள் சர்வதேச நகர்பேசியை அடையாளம் காணும் இலக்கத்தை அறிய கொள்ள நகர்பேசியின் *#06# என்று அழுத்தவும். இதில்
- AAAAAA-BB-CCCCCC-D
- இதில் AAAAAA - மாதிரியின் அனுமதிக் குறியீடு
- இதில் BB - இறுதியாகக் கூட்டிணைக்கும் குறியீடு
- இதில் CCCCCC - நகர்பேசியின் தொடரிலக்கம்
- இதில் D - மிகையான இலக்கம்  
இந்த இலக்கத்தைக் குறித்து வைத்துக்கொள்ளவும் இது நகர்பேசியானது தொலைந்தால் நகர்பேசியை செயலிழக்கச் செய்ய உதவுவதோடு களவெடுத்தவரைக் கையும் மெய்யுமாகக் கண்டுபிடிக்கவும் உதவும்.
# விக்கிப்பீடியா:விளக்கப்பட்ட கட்டுரை

## தொழில் நுட்பக் குறிப்புக்கள்

### நோக்கியா நகர்பேசி

- நோக்கியா (Nokia) நகர்பேசிகளின் தயாரித்த திகதியைக் கண்டறிய நகர்பேசியில் *#0000# விசைகளை அழுத்தவும்.
- நோக்கியா நகர்பேசிகளில வேகமான அழைப்புக்களை ஏற்படுத்த xx# என்றவாறு அழுத்தவும் எடுத்துக்காட்டாக 24 ஆவதுசேமிக்கப்பட்ட இலக்கத்தை அழைக்கவேண்டும் எனில் 24# என்றவாறு விரைவாக டயல் செய்யலாம்.
- நோக்கியா நகர்பேசியின் வரண்டி (Warranty) ஐப்பார்க்க *#92702689# அதாவது (*#WAR0ANTY#) வருமாறு அழுத்திப் பெற்றுக் கொள்ளலாம்.
# விக்கிப்பீடியா:விளக்கப்பட்ட கட்டுரை

## அருஞ்சொற்பொருள்

- நகர்பேசி - Cellular Phone
- நகர் நிலையம் - Mobile Station; same as Cellular Phone
- தொலைபேசி இணைப்பகம் - Telephone Exchange
- குறியீடு பிரிப்பு பன்னணுகல் முறை - Code Division Multiple Access
- வானொலிக் குறிகைகள் - Radio Signals
- இலக்கப்படுத்தப்பட்ட குரல் தரவு - Digital Voice Data
- பரவல் குறியீடு - Spreading Code
- அலையெண் கற்றையகலம் - Frequency Bandwidth
- பரவல் நிறமாலை தொழில்நுட்பம் - Spread spectrum technology
- உலகளாவிய நகரும் தொலைதொடர்பு அமைப்பு - Global System for Mobile communication அல்லது GSM
- காலப்பிரிப்பு பன்னணுகல் - Time Division Multiple Access
- வானலைச் செலுத்துப்பெறுவி - Radio Transceiver
- காட்சித் திரை - Display
- இலக்கக் குறிகைச் செயலி - Digital Signal Processor அல்லது DSP
- சூட்டிகையட்டை - Smart Card
- சந்தாதாரர் அடையாளக்கூறு - Subscriber Identification Module அல்லது SIM
- பன்னாட்டு நகர்சாதன அடையாளம் - International Mobile Equipment Identification - IMEI
- பன்னாட்டு நகர்சந்தாதாரர் அடையாளம் - International Mobile Subsriber Identity - IMSI
- தள நிலையம் - Base Station
- தள செலுத்துப்பெறு நிலையம் - Base Transceiver Station - BTS
- தள நிலைய இயக்ககம் - Base Station Controller - BSC
- வானலைவரிவை துவக்கம் - Radio Channel Setup
- அலையெண் துள்ளல் - Frequency Hopping
- கைமாற்றங்கள் - Handovers
- நகர் நிலைமாற்றகம் - Mobile Switching Center - MSC
- பிணையத் துணையமைப்பு - Network Subsystem
- பொது தொலைபேசி பிணையம் - Public Switched Telephone Network - PSTN
- ஒருங்கிணைநத இலக்கச் சேவைப் பிணையம் - Integrated Services Digital Network - ISDN
- பதிவுசெய்தல் - Registration
- உறுதிபடுத்துதல் - Authentication
- இருப்பிடம் புதுப்பித்தல் - Location Update
- அலையும் சந்தாதாரரிற்கு அழைப்பு திவைவு - Roaming Subscriber Call Routing
- குறிகைமுறை - Signalling
- இல் இருப்பிடம் பதிவகம் - Home Location Register - HLR
- விஜய(வருகையாளர்) இருப்பிடம் பதிவகம் - Visitor Location Registor - VLR
- நகர்நிலைய அலையல் எண் - Mobile Station Raoming Number - MSRN
- பரவல் தரவுத்தளம் - Distributed Database
- பயனில்லா காலகட்டங்கள் - Idle Time Slots
- நகர்கருவி ஒலிபரப்பு கட்டுப்பாடுத் தடம் - Broadcast Control Channel
- தாற்காலிக நகர்சந்தாதாரர் அடையாளம் - Temporary Mobile Subscriber Identity - TMSI
- கம்பியில்லா அணுகு நெறிமுறை - Wireless Access Protocol
# ஆர். வெங்கடேஷ்

**ஆர். வெங்கடேஷ்** ஒரு தமிழ் எழுத்தாளர் ஆவார். தொண்ணூறுகளில் எழுத துவங்கிய இவர், எழுத்தாளர் மட்டும் அல்லாது, பத்திரிக்கையாளர், பதிப்பாசிரியர் என்று இதழியலில் பல்வேறு துறைகளிலும் ஈடுபட்டுள்ளார். கணிதத்தில் இளங்கலைப்பட்டமும், மக்கள் தொடர்பு மற்றும் இதழியிலில் முதுகலைப்பட்டயமும் பெற்றவர்.  
ஆரம்பத்தில் தினமணி கதிர், கல்கி, சுபமங்களா, புதிய பார்வை போன்ற இலக்கிய இதழ்களிலும் பேட்டிகள், சிறுகதைகள் ஆகியவற்றை எழுதி வந்த இவர், இப்போது ஜூனியர் விகடன், நாணயம் விகடன் போன்ற இதழ்களில் தொடர்ந்து எழுதி வருகிறார். 'துளசி', 'ராஜன்', 'ஞானம்', 'பரத்', 'நப்பின்னை' என்ற புனைபெயர்களில் இவரது கதைகள் கட்டுரைகள் நாவல்கள் வெளிவந்திருக்கின்றன. ஆனந்த விகடனால் வெளியிடப்பட்ட பிரிட்டானிகா தமிழ் தகவல் களஞ்சியம் உருவானதில் இவரும் முக்கியப் பங்கு வகித்தார். 'நேசமுடன்' என்ற தலைப்பில் மின்மடல் ஒன்றையும் இவர் நடத்தி வருவதால் இணையத்தில் இவர் ”நேசமுடன் வெங்கடேஷ்” என்று அறியப்படுகிறார்.  
இவர் லில்லி தேவசிகாமணி பரிசு, இலக்கியச் சிந்தனை பரிசு, கலைமகள் அமரர் ராமரத்தினம் குறுநாவல் போட்டிப் பரிசு உட்பட பல்வேறு பரிசுகள் பெற்றிருக்கிறார்.
# ஆர். வெங்கடேஷ்

## எழுதியுள்ள நூல்கள்

- பெருங்கூட்டத்தில் ஒருவன் - சிறுகதைத் தொகுப்பு
- கரைந்தவர்கள் - சிறுகதைத் தொகுப்பு
- முதல் மழை - சிறுகதைத் தொகுப்பு
- வேறு முகம் - கவிதை தொகுப்பு
- மியூச்சுவல் ஃபண்ட்
- பெண்களின் அந்தரங்கம்
- இருவர் - நாவல்
# வாய்மொழி இலக்கியம்

**வாய் மொழி இலக்கியம்** என்பது ஏட்டில் எழுதப்படாமல் வழி வழியாக ஒரு நாட்டில், ஒரு குறிப்பிட்ட பகுதியில்,நகர்ப்புறங்களில்,கிராமப்புறங்களில் பின்பற்றப்படும் இலக்கிய வகை. இது எழுதப்படாத இலக்கியம் என்பதால் இதன் ஆசிரியர் எவர் என குறிப்பிட்டுக் கூற முடியாது.
# வாய்மொழி இலக்கியம்

## வாய்மொழி இலக்கிய வகைப்பாடு

பாமரர் பாடல்கள், காற்றிலே மிதந்த கவிதை, ஏட்டில் எழுதாக் கவிதை, நாடோடி பாடல்கள், வாய்மொழிப்பாடல்கள், வாய்மொழி இலக்கியம், கிராமியப்பாடல்கள், கிராமிய இலக்கியம், ஊரகப் பாடல்கள், நாட்டுப்புறப்பாடல்கள், நாடோடி இலக்கியம்,
# வாய்மொழி இலக்கியம்

## வாய்மொழி இலக்கியப்பிரிவுகள்

கதை சார்ந்த கதையாடல்கள், கதைப்பாடல்கள்,தேவதைக் கதைகள்,புராணக் கதைகள், சிறுவர்கள் சார்ந்த குழந்தைப் பாடல்கள், விளையாட்டுப் பாடல்கள், ஒலிநயப் பாடல்கள், தாலாட்டுப் பாடல்கள், தொழில் சார்ந்த ஏற்றப் பாடல்கள், விதைப்புப் பாடல்கள், நடவுப் பாடல்கள், அறுவடைப் பாட்டுகள், பொலிப் பாட்டுகள், நெல்குத்தும் பாடல்கள், சுண்ணம் இடிப்போர் பாடல்கள், அம்பாப் பாடல்கள், பூப்புப் பாடல்கள், திருமண எள்ளல் பாடல்கள், தெம்மாங்குப் பாடல்கள், ஒப்பாரிப் பாடல்கள், மாரடிப் பாடல்கள், கும்மிப் பாடல்கள், உடுக்கடிப் பாடல்கள், வில்லுப் பாடல்கள், பழமொழிகள், விடுகதைகள், நாப்புரட்டுகள், வாழ்த்துகள், வசவுகள்  
1. லூர்து. தே (பதி.)., 1981, நாட்டார் வழக்காற்றியல் ஆய்வுகள், திருநெல்வேலி: பாரிவேல் பதிப்பகம்.
1. லூர்து. தே. டாக்டர்., 1986, நாட்டார் வழக்காற்றியல்-கள ஆய்வு, திருநெல்வேலி: பாரிவேல் பதிப்பகம்.
1. லூர்து. தே., 1981, நாட்டார் வழக்காற்றியல் ஆய்வுகள், திருநெல்வேலி: பாரிவேல் பதிப்பகம்.
1. லூர்து. தே., 2000, நாட்டார் வழக்காற்றியல் கோட்பாடுகள், பாளையங்கோட்டை: நாட்டார் வழக்காற்றியல் மையம்.
1. லூர்து. தே., 2007, தமிழ்ப் பழமொழிகள் அமைப்பு, பொருண்மை, செயல்பாடு: சென்னை: யுனைடெட் ரைட்டர்ஸ்.
1. லூர்து. தே., 2007, நாட்டார் வழக்காற்றியல்: சில அடிப்படைகள், பாளையங்கோட்டை: நாட்டார் வழக்காற்றியல் மையம்.
1. லூர்து. தே., 2008, சூழலியம் பழமொழிகளை முன் வைத்து, பாளையங்கோட்டை: நாட்டார் வழக்காற்றியல் மையம்.
# போரிடும் நாடுகள் காலம்

**போரிடும் நாடுகள் காலம்** என்பது, சீனாவில், கிமு 476 ஆம் ஆண்டிலிருந்து கிமு 221ல் சின் வம்சம் சீனாவை ஒன்றிணைக்கும் வரையான காலப்பகுதியைக் குறிக்கும். இக்காலம், "வசந்தமும் இலையுதிர்காலமும்" என அழைக்கப்படும் காலப் பகுதியைத் தொடர்ந்து வந்த கிழக்கு சூ வம்சத்தின் இரண்டாம் பகுதி என்று கருதப்படுவதும் உண்டு. எனினும் சூ வம்சம் கிமு 256 ஆம் ஆண்டில், போரிடும் நாடுகள் காலம் முடிவதற்கு 35 ஆண்டுகள் முன்னரே முடிந்துவிட்டது. "வசந்தமும் இலையுதிர்காலமும்" காலப்பகுதியில் அரசர் சூ பெயரளவிலான தலைவராகவே இருந்தார். போரிடும் நாடுகள் காலம் என்னும் பெயர், கான் வம்சக் காலத்தில் தொகுக்கப்பட்ட ஆக்கமான *போரிடும் நாடுகளின் பதிவுகள்* என்னும் வரலாற்றுத் தொகுப்பில் இருந்து பெறப்பட்டது.  
போரிடும் நாடுகள் காலத்தின் தொடக்கம் எப்பொழுது என்பது இன்னும் சர்ச்சைக்கு உரியதாகவே உள்ளது. பொதுவாக இது கிமு 475 ஆம் ஆண்டு எனவே கருதப்பட்டாலும், சிலர் இது கிமு 403 ஆம் ஆண்டு என்பர். போரிடும் நாடுகள் காலத்தில், சில போர்த்தலைவர்கள் தமது ஆட்சிப்பகுதிகளைச் சுற்றியுள்ள சிறிய நாடுகளைக் கைப்பற்றி தமது ஆட்சியைப் பலப்படுத்தி வந்தனர். இந்த நடவடிக்கைகள் வசந்தமும் இலையுதிர்காலமும் காலப்பகுதியிலேயே தொடங்கி விட்டன. குமு மூன்றாம் நூற்றாண்டளவில் ஏழு நாடுகள் முன்னணியில் இருந்தன. இந்த ஏழு நாடுகள், கி, சு, யான், கான், சாவோ, வேயி,சின் என்பனவாகும். இந்த அதிகார மாற்றங்களைத் தலைவர்களின் பதவிப்பெயர் மாற்றமும் எடுத்துக் காட்டியது. முன்னர் சாவோ வம்ச அரசரின் கீழான "கோங்" (சிற்றரசர்கள்) என அழைக்கப்பட்ட போர்த்தைவர்கள் தங்களை "வாங்" (அரசர்கள்) என அழைத்துக் கொண்டனர்.  
போரிடும் நாடுகள் காலத்தில் போர்த்துறையில் முக்கியமாகப் பயன்படுத்தப்பட்ட வெண்கலத்துக்குப் பதிலாக சீனாவில், இரும்பு பரவத் தொடங்கியது. இக் காலத்திலேயே ஷு (இன்றைய சிச்சுவான்), யூவே (இன்றைய செசியாங்) என்னும் பகுதிகளும் சீனாவின் பண்பாட்டு பகுதிக்குள் வந்தன. பல மெய்யியல் நெறிகள் வளர்ச்சி பெற்றன. இவற்றுள் மென்சியசினால் விரிவாக்கப்பட்ட கான்பியூசியனியம், லாவோ என்பவரால் விரிவாக்கப்பட்ட தாவேயியம் என்பனவும் அடங்கும்.
# வனப்பெழுத்து

1206 /கிபி 1791.]]
**வனப்பெழுத்து** (Calligraphy) என்பது ஒரு வகை காட்சிக் கலை ஆகும்.  
தற்காலத்து வனப்பெழுத்துக்கள் எழுத்துக்குரிய பயன்பாட்டுத் தன்மை கொண்ட கையால் எழுதப்பட்ட எழுத்துகளில் இருந்து, பண்பியல் வெளிப்பாட்டுத்தன்மை கொண்ட கையெழுத்துக் குறிகள் வரை பல விதமாக உள்ளன. இவற்றுட் சிலவற்றில் எழுத்துக்களைப் புரிந்து கொள்ள முடியாமலும் இருக்கக்கூடும். இன்றும் திருமண அல்லது பிற நிகழ்ச்சிகளுக்கான அழைப்பிதழ்கள், எழுத்துரு வடிவமைப்பு, வணிகச் சின்ன வடிவமைப்பு, மதம்சார்ந்த கலைகள், பலவகையான அறிவித்தல்கள், வரைகலை வடிவமைப்பு, கல்வெட்டுக்கள், நினைவுக்குரிய ஆவணங்கள் போன்றவற்றினூடாக வனப்பெழுத்து வழங்கி வருகிறது.  
திருமண அழைப்பிதழ்கள் மற்றும் நிகழ்வு அழைப்புகள், எழுத்துரு வடிவமைப்பு மற்றும் அச்சுக்கலை, கைகளால் எழுதப்பட்ட இலச்சினை வரைகலை, மதம் சார் ஓவியங்கள், பணி சார் வனப்பெழுத்துக் கலை, வெட்டு கல்லில் செதுக்கப்பட்ட கல்வெட்டுகள், மற்றும் நினைவு ஆவணங்கள் ஆகியவற்றில் வனப்பெழுத்து செழுமைகள் தொடர்கிறது. படம் மற்றும் தொலைக்காட்சி, சான்றுகள், பிறப்பு மற்றும் இறப்புச் சான்றிதழ்கள், வரைபடங்கள் மற்றும் பிற எழுதப்பட்ட படைப்புகள் ஆகியவற்றிற்கான சான்றிதழ்கள் மற்றும் நகரும் படங்களிலும் இந்த எழுத்துமுறை பயன்படுத்தப்படுகிறது.  
பேனா மற்றும் தூரிகைகள் வனப்பெழுத்தின் முதன்மைக் கருவிகளாகும். வனப்பெழுத்துப் பேனா முள்ளானது தட்டையாகவும், வளைவாக அல்லது கூர்மையாகவும் இருக்கக்கூடும். அழகுபடுத்துதல் நோக்கத்திற்காக பல் முனை பேனா உலோக தூரிகைகள் பயன்படுத்தப்படக் கூடும். எவ்வாறயினும் பட்டை மற்றும் பந்து முனை பேனா வகைகளும் இவ்வெழுத்து முறையில் பயன்படுத்தப்படுகின்றன. இருப்பினும் கோணக் கோடுகளை இப்பேனாக்களால் உருவாக்கமுடிவதில்லை. கோதிக் என்ற கூர்மாட வகையிலான வனப்பெழுத்துப் பாணி எழுத்துக்களுக்கு கட்டை முனை பேனா பயன்படுகிறது.  
வனப்பெழுத்து எழுதும் மையானது பொதுவாக நீர் அடிப்படையிலானது மேலும் அச்சிடுவதற்குப் பயன்படும் எண்ணெய் அடிப்படையிலான மைகளை விட குறைவான பிசுபிசுப்புத் தன்மையுடன் கானப்படுகின்றன. , உயர் தர தாள்கள் சரியான மை உரிஞசு பதத்தைக் கொண்டுள்ளதால் எழுதும் போது தெளிவான கோடுகள் உருவாக ஏதுவாக உள்ளன. என்றாலும் உயர் ரக தாள்களில் எழுதப்படும் எழுத்துகளில் ஏற்படும் பிழகைளை சரிசெய்ய சிறு கத்தி வடிவ கருவி பயன்படுகிறது. கோடுகள் அதை கடக்க அனுமதிக்க ஒரு ஒளி பெட்டி தேவையில்லை. வழக்கமாக, ஒளி பெட்டிகள் மற்றும் வார்ப்புருக்கள் ஆகியவை நேரான கோடுகளை வரையவும் பென்சில் குறிப்புகள் இல்லாமல் வேலை செய்யவும் பயன்படுகிறது. ஒரு ஒளி பெட்டி அல்லது கோடிட்ட தாள்களானது பெரும்பாலும் ஒவ்வொரு கால் அல்லது அரை அங்குலத்திற்கோ இடப்பட்டு வரையப்படகிறது. இருப்பினும் அங்குல இடைவெளிகள் எப்போதாவது பயன்படுத்தப்படுகின்றன.  
பொதுவான வனப்பெழுத்து பேனா மற்றும் தூரிகைகளாவன:  
- இறகு அல்லது குயில் பேனா
- தோய் பேனா
- மை தூரிகை
- குலாம்
- நீரூற்றுப் பேனா (அல்லது) தூவல்
# வனப்பெழுத்து

## உலக மரபுகள்

### மேற்கத்திய வனப்பெழுத்துக்கள்

#### வரலாறு

லத்தின் மொழி கையெழுத்து பயன்பாட்டினால் மேற்கத்திய வனப்பெழுத்து அங்கீகரிக்கப்படுகிறது. ரோமில் கி.மு 600 ஆம் ஆண்டு வரை இலத்தின் எழுத்துக்கள் தோன்றின. முதலாம் நூற்றாண்டில் ரோமானிய பேரரசு எழுத்துக்கள் கற்களால் செதுக்கப்பட்டன, சுவீடன் எழுத்துக்கள் சுவர்களில் வர்ணம் பூசப்பட்டன, ரோமானிய ஓட்ட எழுத்துக்கள் தினமும் பயன்படுத்தப்பட்டன. இரண்டாம் மற்றும் மூன்றாம் நூற்றாண்டுகளில், அரிய எழுத்துமுறை பாணி உருவாக்கப்பட்டது.விவிலியம் போன்ற மத நூல்களை நகல் எழுதுவதற்கு தனித்துவ வனப்பெழுத்துக்கள் பயன்பட்டன. நான்காவது மற்றும் ஐந்தாவது நூற்றாண்டுகளில் ரோம சாம்ராஜ்யம் வீழ்ச்சியுற்றபோது, ஐரோப்பாவின் இருண்ட காலம் தொடங்கிய காலத்தில் வனப்பெழுத்து மரபுகள் தேவாலயங்களில் பாதுகாக்கப்பட்டன.  
கிறிஸ்தவ தேவாலயங்கள் விவிலியத்தின் பிரத்தியேகமான எழுத்துக்கள் மூலம் நகல் எடுப்பதற்கு குறிப்பாக புதிய ஏற்பாடு மற்றும் மற்ற புனித நூல்கள் மூலம் எழுதும் வளர்ச்சியை ஊக்குவித்தன. லத்தின் பெரிய எழுத்துக்கள் மற்றும் அரை எழுத்துகளில் (லத்தீனில் "அன்சியா," அல்லது "இஞ்ச்") இருந்து அறியப்பட்ட இரண்டு தனித்துவ பாணியிலான எழுத்துக்கள் பல்வேறு ரோமானிய புத்தகப் புத்தகங்களிலிருந்து உருவாக்கப்பட்டது. வட ஐரோப்பாவில் 7 வது-9 ஆம் நூற்றாண்டுகள் டர்ரோவின் புத்தகம், லிண்டிஸ்பார்ன் கோஸ்பெல்ஸ் மற்றும் கெல்சின் புத்தகம் ஆகிய புத்தகங்களின் மூலத் கெல்ட்டிய ஒளியூட்டல் கையெழுத்துப்படியின் மலர்ச்சிகாலமாகத் திகழ்ந்தது.  
பதினோராம் நூற்றாண்டில், கரோலின் முறை கோதிக் எழுத்துக்களாக உருவானது. இது மிகவும் சிறியதாக இருந்ததால் ஒரு பக்கத்தில் மேலும் உரையை பொருத்த ஏதுவாக இருந்தது. கோதிக் வனப்பெழுப்பு பாணிகள் ஐரோப்பா முழுவதும் ஆதிக்கம் செலுத்தியது; 1454 இல், ஜொனென்னஸ் குடன்பெர்க் ஜெர்மனியில் மெயின்ஸ் நகரில் முதல் அச்சிடப்பட்ட பத்திரிகை ஒன்றை உருவாக்கியபோது தனது முதல் தட்டச்சில் கோதிக் பாணியை ஏற்றுக்கொண்டார்.
# வனப்பெழுத்து

## உலக மரபுகள்

### மேற்கத்திய வனப்பெழுத்துக்கள்

#### பாணி

புனித மேற்குலக வனப்பெழுத்துக்கள் சில சிறப்பு வாய்ந்த பண்புகளைக் கொண்டிருக்கும். அதாவது ஒவ்வொரு பத்தகம் அல்லது அத்தியாயங்களின் தொடக்க எழுத்து வனப்பாகவும் அதிக அலங்கார அம்சங்களையும் கலைநயத்தையும் கொண்டிருக்கும்.புதிய ஏற்பாட்டு நூலின் அலங்காரப்பக்கமானது இலக்கியம், அலங்காரங்கள் நிறைந்த விலங்குகளின் அலங்காரமான வடிவியல் சித்திரங்கள் இடம் பெற்றிருக்கும். லிண்டிஸ்பிரேன் சுவிசேஷங்கள் (715-720 AD) இதற்கான தொடக்க கால உதாரணம் ஆகும்.  
சீன அல்லது இஸ்லாமிய வனப்பெழுத்து, மேற்கத்திய வனப்பெழுத்துருக்கள் கண்டிப்பான விதிகள் மற்றும் வடிவங்களைப் பயன்படுத்துவதற்குப் பயன்படுத்தப்பட்டது. தரமான எழுத்துக்கள், எழுத்துக்களுக்கிடையே சீர்மை மற்றும் ஒழுங்கமைப்பைக் கொண்டிருந்தன, பக்கத்தின் கோணங்களின் "வடிவியல்" வரிசையில். ஒவ்வொரு எழுத்துக்களும் துல்லியமான பக்கவாட்டு வீச்சு (வீழ்த்தாக்கு) வரிசையில் உள்ளன.  
ஒரு தட்டச்சு போலல்லாமல் எழுத்துகளின் அளவு, பாணி மற்றும் நிறங்கள் ஆகியவற்றின் ஒழுங்கற்ற தன்மை, உள்ளடக்கம் தெளிவில்லாத இருந்தாலும், அழகியல் மதிப்பை அதிகரிக்கிறது. இன்றைய சமகால மேற்கத்திய வனப்பெழுத்துக்களின் கருப்பொருள்கள் மற்றும் மாறுபாடுகள் பல, புனித ஜான்ஸ் விவிலியத்தின் பக்கங்களில் காணப்படுகின்றன. குறிப்பாக இதற்கான நவீன உதாரணம் விவிலியத்தின் திமோதி பாட்ஸ் 'சித்தரிக்கப்பட்ட பதிப்பாகும் இதில் 360 நேர்த்தியான வனப்பெழுத்துக்கள் மற்றும் வனப்பெழுத்து அச்சு எழுத்துக்குறிகளும் கானப்படுகின்றன.
# வனப்பெழுத்து

## உலக மரபுகள்

### மேற்கத்திய வனப்பெழுத்துக்கள்

#### தாக்கங்கள்

பல மேற்கத்திய பாணிகளும் ஒரே கருவிகளையும் நடைமுறைகளையும் பயன்படுத்துகின்றன, ஆனால் எழுத்துரு முறையின் தொகுப்பு மற்றும் இலக்கிய முன்னுரிமைகள் மூலம் வேறுபடுகின்றன. ஸ்லாவோனிய எழுத்துக்களுக்கு, ஸ்லாவோனிய வரலாறு மற்றும் அதன் விளைவாக உருசிய எழுத்து முறைமைகள் லத்தீன் மொழியில் இருந்து வேறுபடுகின்றன. இவை 10 ஆம் நூற்றாண்டு முதல் இன்று வரை உருவானது.
# வனப்பெழுத்து

## கிழக்காசியா

வனப்டிபழுத்துக்கலையின் சீனப் பெயர் சூஃபா (shūfǎ) ஆகும். (மரபு சீனத்தில் 書法 என்பது இலக்கிய ரீதியாக “எழுதுதலின் முறைமைச் சட்டம்” என்பதாகும்) சப்பானியப் பெயர் ஷோடோ (shodō) (சப்பானிய மொழியில் 書道 என்பது “எழுதும் வழி அல்லது எழுதுதல் கொள்கை” எனப்படுகிறது), கொரிய பெயர் சியோயே (seoye) (கொரிய மொழியில் 서예/書藝 என்பது எழுதுதல் கலை என அறைியப்படுகிறது. வியட்நாமில் தூ பாப் ( Thư pháp) (வியட்நாமிய மொழியில் 書法 என்பது "கடிதங்கள் அல்லது எழுத்துக்களின் வழி" என்பதாகும்) கிழக்கு ஆசிய எழுத்துக்களின் வனப்பெழுத்து, கிழக்கு ஆசிய கலாச்சாரத்தின் முக்கியமான மற்றும் போற்றக்கூடிய ஒரு அம்சமாகும்.
# வனப்பெழுத்து

## தமிழ் வனப்பெழுத்துக்கள்

அலங்காரத் தேவைகளுக்காக தமிழ் பதாதைகளில் இத்தகைய வனப்பெழுத்துக்களைப் பெரிதும் காணலாம். ஆலயங்கள் மற்றும் சமய விழாக்களில் இத்தகைய வனப்பெழுத்துக்களைக் காணலாம்.
# வனப்பெழுத்து

## இதனையும் காண்க

இசுலாமிய எழுத்தணிக்கலை
# சப்பானியக் கோட்டையகம்

அதிகம் பார்வையிடப்படும் கோட்டைமனை]]
**சப்பானியக் கோட்டையகம்** என்பது மரத்தையும் கற்களையும் முதன்மையாகக் கொண்டு கட்டப்பட்ட கோட்டைகள். ஐரோப்பியக் கோட்டையகங்களைப் போன்று இவையும் போரியல் முக்கியத்துவம் வாய்ந்த இடங்கள், ஆற்றுப் பாதைகள், தரைவழிப் பாதைகள், துறைமுகங்கள் போன்ற இடங்களில் பாதுகாப்புக்காகக் கட்டப்பட்டவையாகும்.  
இவை நீடித்திருப்பதற்காக கற்களைக் கொண்டு கட்டப்பட்டிருப்பினும் பெரும்பான்மையாக மரமே கட்டுமானப் பொருளாக இருந்தன. எனவே இவற்றில் பல காலப்போக்கில் அழிந்து விட்டன. செஞ்சோக்கு காலத்தில் முதன்முதலாகக் கட்டப்பட்ட பல கோட்டையகங்கள் இதில் அடங்கும். பிற்கால செஞ்சோக்கு காலத்திலும் இதோ காலத்திலும் இவை மீண்டும் கட்டப்பட்டன. இவை தற்காலத்தில் அருங்காட்சியகங்களாக மாற்றப்பட்டு விட்டன. இன்று நூற்றுக்கும் மேற்பட்ட கோட்டைமனைகள் உள்ளன. ஒரு காலத்தில் நிப்பானில் ஐந்தாயிரத்திற்கும் அதிகமான கோட்டைமனைகள் இருந்ததாகக் கூறப்படுகிறது.
# தூக்கத்தில் சிறுநீர் கழித்தல்

குழந்தைகள் தூக்கத்தில் சிறுநீர் கழித்தல் என்பது பெற்றோர்களின் பெரும் கவலையாக இருக்கிறது. குழந்தைகளை பொருத்தவரை ஆறு முதல் எட்டு வயதுவரை இது ஒரு சாதாரண பழக்கமாகும். எட்டு வயதிற்கும் மேல் இப்பழக்கம் நீடித்தால் சர்க்கரை வியாதிக்கான பரிசோதனை அல்லது சிறுநீரக பரிசோதனை செய்வது சிறந்தது.
**தடுக்கும் முறைகள்:**
1. குழந்தைகளை குறை சொல்லவோ, திட்டவோ செய்யாதீர்கள்.
2.தூங்கச் செல்லும் முன் சிறுநீர் கழிக்கச் செய்யுங்கள்
3. இதுஒரு சாதாரணப் பிரச்சனை என்று தாழ்வுமனப்பான்மையை அகற்றுங்கள்.
4. உறிஞ்சும் தன்மையுள்ள படுக்கை விரிப்புகளை பயன்படுத்தவும்.
5.இரவினில் சிறுநீர் கழிக்க வசதியாக இரவு விளக்குகளை அணைக்காமல் வைக்கவும்.
6. பழக்க வழக்கங்கள் மூலம் குணப்படுத்த முடியும்.
7.மருத்துவ வல்லுனரிடம் தகுந்த ஆலோசனை பெறவும்.
8.இமிபிரமின் போன்ற மருந்துகளை மருத்துவரின் பரிந்துரையின் பேரில் உட்கொள்ளவும்.
9. படுக்கை ஈரம் காட்டியை பயன்படுத்தவும்.
ஆதாரம் : ஹாரிஸன் டெக்ஸ்ட் புக் ஆஃ இன்டர்னல் மெடிஸன்
# தைகா

**தைகா** என்பது ஊசியிலைக் காடுகள் காணப்படும் ஒரு சூழியல் மண்டலத்தைக் குறிக்கும். இது உலகின் வடகோளத்தில் காணப்படுகிறது. அலாட்கா முதல் ரசியா, சப்பானின் வடபகுதி வரை இவ்வகைக் காடுகள் காணப்படுகின்றன. தைகா காடுகளே உலகின் மிகப்பெரிய சூழியல் மண்டலம். இப்பகுதிகளில் தட்பவெப்பநிலை கோடையிலும் வாடையிலும் மிகவும் உயர்ந்தும் மிகத்தாழ்ந்தும் இருக்கும்.
# தைகா

## உயிரினங்கள்

தைகா காடுகளில் ஊசியிலை மரங்கள் மட்டுமன்றி அகன்ற இலை மரங்களும் காணப்படுகின்றன. இக்காடுகளில் பல்வேறு வகையான பெரிய தாவரஉண்ணி விலங்குகளும் கொறிணிகளும் வாழ்கின்றன. கரடி போன்ற சில பெரிய பாலாட்டிகளில் கோடையில் உண்டு உடலில் சக்தியைச் சேர்த்து வைத்துக் கொண்டு குளிர்காலத்தில் நீண்ட உறக்கத்திற்குச் சென்று விடுகின்றன.
# தைகா

## அச்சுறுத்தல்கள்

காடழிப்பு - சோவியத் ஒன்றியத்தின் மறைவுக்குப் பிறகு சைபீரியாவின் பெரும்பகுதி தைகாக் காடுகள் அழிக்கப்பட்டு வருகின்றன. சில வகைப் பூச்சியினங்களும் பெருகி மரங்களுக்கு அழிவினை ஏற்படுத்துகின்றன.
# அக்கா மகாதேவி

**அக்கா மகாதேவி** (*Akka Mahadevi*, கன்னடம்: ಅಕ್ಕ ಮಹಾದೇವಿ) 12ம் நூற்றாண்டில் வாழ்ந்த ஒரு கன்னடப் பெண் கவிஞர். வீர சைவ நெறியைக் கடைப்பிடித்த அக்கா மகாதேவியின் பாசுரங்கள் கன்னட மொழியில் தமக்கென ஒரு தனியிடத்தைப் பிடித்தன. *வசனா* எனப்படும் முறையில் எழுதப்பட்ட அக்கா மகாதேவியின் பாசுரங்கள், கன்னட பெரும் கவிகளான பசவன்னா, சென்னா பசவன்னா, கின்னாரி பொம்மையா, சித்தாராமைய்யா, அல்லமாபிரபு, தாசிமைய்யா ஆகியோரின் பாசுரங்களை ஒத்தவையாக இருந்தன. இவர் மொத்தம் 430 வசனா பாசுரங்களை இயற்றினார். இவரின் மீது மக்கள் கொண்ட விருப்பத்தின் காரணமாகவே இவர் "அக்கா" என அழைக்கப்படுகின்றார். சிவனின் மீது மிகுந்த ஈடுபாடு கொண்ட அக்கா மகாதேவி, அவரையே தனது உளமார்ந்த கணவனாகப் பாவித்துக்கொண்டார்.
# அக்கா மகாதேவி

## பிறப்பு

அக்கா மகாதேவி, இன்றைய கன்னட மாநிலம், சிமோகா மாவட்டத்தில் உள்ள உடத்தடி என்ற ஊரில் பிறந்தார். 25 வயது வரை மட்டுமே வாழ்ந்தார் என நம்பப்படுகின்றது. இதைத் தவிர இவரது பிறப்பு, இறப்பு, வயது, இளமைப்பருவம் பற்றிய வேறு சரியான தகவல்கள் இல்லை.
# அக்கா மகாதேவி

## மகாதேவியக்கா

வடகர்நாடகத்தில் பசவண்ணர் கி.பி.12ஆம் நூற்றாண்டில் தோன்றி லிங்காயத்து சமயத்தைப் பரப்பினார். இந்நெறியைப் பின்பற்றிய அடியரர் சிவசரணர் எனப்படுவர். இவர்கள் தமது கருத்துகளையும் இறை அனுபவங்களையும் பாடல் வடிவில் எழுதி வைத்தார்கள். இவை 'வசனங்கள்' எனப்படும். இவர்களுள் பெண்கள் பலர் இருந்தார்கள். இவர்களுள் ஒருவரே அக்கமாதேவி. இவர் அக்கமாதேவி என்றும் மகாதேவியக்கா என்றும் அழைக்கப்பட்டார். 'அக்கா என்ற சொல் வீரசைவ சமயத்தில் இவரை மட்டுமே குறிக்கப் பயன்பட்டது. அக்கமாதேவியின் வசனங்கள் பட்டறிவின் களஞ்சியம்; உணர்ச்சி வெள்ளம்; கவிதைப் பெட்டகம்; பெண்களுக்கே உரிய வகையில் எளிய சொற்களையும் அழகிய உவமைகளையும் பயன்படுத்தித் தம் கருத்துகளை இவர் வெளிப்படுத்தினார். எளிமையும் தெளிவும் இவர்தம் கருத்துகளில் மிளிர்கின்றன.
# அக்கா மகாதேவி

## சிவனடியாரானப் பின்னணி

அக்கமாதேவி வடகர்நாடகத்திலுள்ள உடுதடி என்னும் ஊரில் விமலர் என்பவருக்கும் சுமதி என்பவருக்கும் மகளாகப் பிறந்தார். இருவரும் சிவநெறிப்படி மகளை வளர்த்தனர். சிவவழிபாடு இவர் வாழ்க்கை நெறி ஆகியது. சிரீசைலம் என்னும் ஊரைப் பற்றியும் அங்கு உறையும் இறைவன் மல்லிகார்ச்சுனனைப் பற்றியும் கேள்விப்பட்டார். அந்த இறைவனையே தம் கணவனாக வரித்துக்கொண்டார். அந்நாளில் அவ்வூரையாண்ட கெளசிகன் என்ற மன்னன் உலாப் போகும்போது அக்கமாதேவியைக் கண்டு, அவள் அழகில் மயங்கி, மண்ம் செய்துகொள்ள விரும்பினான். அவள் மணத்துக்கு ஒப்புக்கொள்ளாவிடில் பெற்றோர் உயிரிழக்க நேரிடும் என்பதற்காக அக்கமாதேவி அரசனை மணக்க ஒப்புக்கொண்டார். தம் வழிபட்டுக்குத் தடை விதிக்கக் கூடாதென்றும், தடை ஏற்படுமானால் மூன்று முறை பொறுத்துக்கொள்வதாகவும் கூறினார். மணம் நிறைவேறியது. ஆனால் அக்கட்டுப்பாட்டின்படி அவனால் நடக்க முடியவில்லை. எனவே அக்கமாதேவி அரண்மனையை விட்டு வெளியேறினார். கெளசிகன் தொட்ட ஆடைகளையும் களைந்துவிட்டு, கூந்தல் உடலினை மறைக்கக் கலியாண நகரம் சேர்ந்தார். பசவண்ணர் முதலிய வீரசைவ அடியார்கள் அங்கே அனுபவ மண்டபத்தில் கூடியிருந்து தம் இறை அனுபவங்களைப் பகிர்ந்துகொண்டனர்.